# Utasi Hajnalka - "Szentjános bogár"

Fénykép

> > > Régi fekete-fehér rövid villanás.
> > > Az egyetlen, ami hármunkról szól:
> > > Tatusról, rólam és Bobi kutyáról.
> > > 26 év távlata, s a halál sem állt közénk,
> > > Még erősebb, biztosabb a láthatatlan kötés.
> > > Közelről érzem nagyapám szeretetét,
> > > A szeméből kiragyogó féltést.
> > > Gyermek és felnőtt,
> > > Felnőtt és gyermek
> > > Képbezárt harmóniája,
> > > A pillanat csodája.
> > > Bobi pózolva emeli égnek a fejét,
> > > Orrát magasan hordja,
> > > A nap fényével bosszantja,
> > > Hunyorgatja öreg szemét.

> > > Kéz a kézben, hármasban.

> > > Könnyű álom ez!

> > > Újra és mindörökre együtt:
> > > Tatus, Bobi és én.

> VISSZA A TARTALOMJEGYZÉKHEZ