# Utasi Hajnalka - "Szentjános bogár"

Édesanyámnak

> > > Gyöngy és orgonavirág arcocskák
> > > Mosolygós, kerekre nyílt szempárjával
> > > Bámullak édesanyám, mint a
> > > Világ nyolcadik csodáját!

> > > Szíved jósága terjedelmesebb a kínai falnál,
> > > S hatalmasabb a gízai piramisok
> > > Felhőkbe ráncolt süvegeinél.
> > > Nem érdemlem kényeztető,
> > > Simogató aggódásod,
> > > Hóbortos óhajomat kémlelő tekinteted!
> > > Ú g y v á g y o m
> > > Felnőni törékeny tulipán szirmú lelkedhez,
> > > Megölelni, ha keserűség, balsejtelem kínozza!
> > > Eltoporzékolnám a bántó órákat!
> > > Száműzném csúfolódó betegséged,
> > > Szomorúságot hordozó könnyes képzeteid;
> > > Tűnjenek, mint ablaküvegre lehelt párakép!
> > > Ma, Anyák Napján, különösen megérint,
> > > Gombócot gyúr torkomba a szótlan érzés:
> > > Mennyire szeretlek É d e s a n y á m!

> > > Gyöngy és orgonavirág arcocskák
> > > Mosolygós, kerekre nyílt szempárjával
> > > Bámullak édesanyám, mint a
> > > Világ nyolcadik csodáját!

> VISSZA A TARTALOMJEGYZÉKHEZ