# Utasi Hajnalka - "Szentjános bogár"

Vagány kaján...

> > > A csapzott ősz gitárja húrját pengeti,
> > > A faleveleket sisteregve aszottá érleli.
> > > A buja nyár már nem fetreng a tó partján,
> > > Helyét hetykén bitorolja a vagány kaján.

> > > Úgy tűnik, illan a szagos idő hintaja.
> > > Vajon hová merül el vele a lét hímpora?
> > > Összeolvad, egy palettává fut a szín,
> > > Mily szomorú egyhangúság, a szemnek kín.

> > > A vagány kaján e sorok hallatán tüzet kap,
> > > Vadul ostromolja, mímeli szerelemre a nyarat:
> > > Lépjenek frigyre, ne jöjjön több tavasz!

> > > Ám dereka tisztes a parfümös nyárnak,
> > > Nem dől be, holmi ósdi, kocsmai csábnak:
> > > Válasza pilleként szökik, suhan a vággyal.

> > > VISSZA A TARTALOMJEGYZÉKHEZ