# Utasi Hajnalka - "Szentjános bogár"

Dal Balassi Bálintról

> > > Bornemissza Péter és Nürnberg neveltje,
> > > Juhásztáncod Rudolf királyt és az udvart igen meglepte.

> > > Báthori István fejedelem ellen vesztes csatát vívtál,
> > > Erdély ápoló keze alatt sebed behegedt, gyógyírra talált.

> > > Vérfertőző! Várfoglaló! – vágott arcon a súlyos per,
> > > Krisztina és gyámod, András is kiállt ellenedben.

> > > A megtérés, a katolikus vallás lelkedben szelencére talált,
> > > Reneszánsz szerelmi lírád röppentette díszes szalagját.

> > > Vitézi élet, édes haza!
> > > Kudarc, szerelmi csaták. Oh, Júlia!

> > > Az udvarló énekes élete:
> > > Szép magyar comoedia!

> > > Vallást versel az szomjú szarvas,
> > > Az átköltésben úr: a Balassi-strófa.

> > > Vágyódás és Célia!
> > > Szerelmek, hölgyek!
> > > Vitézi élet és dalok!

> > > A kapitány udvarló szíve
> > > Divényt és Kékkőt túlélve
> > > Esztergom alatt
> > > Ólomgolyót ölelve:

> > > M e g n y u g o d o t t.

> > > VISSZA A TARTALOMJEGYZÉKHEZ