# Utasi Hajnalka - "Szentjános bogár"

„Küry Klára azt üzente ....”
Kóródi Anikó operaénekeshez

> > > > Jászkiséri illatos elevenség, márciusi Hajnal,
> > > > Huncut szemű, bodros frizurájú Szép Heléna
> > > > Hajlékony szoprán hangján honunkban szárnyal.

> > > > A dúsan telt idomokat férfi szem nem bánja,
> > > > Pajkos jelenetekben ősi hév fűt, tűz lobban
> > > > Harmatként oltja Klára finoman diszkrét bája.

> > > > Uher Ödön fényképész lázas masinája csak sejti a dicsőt,
> > > > Kilencven jelmezképet örökít a kecses primadonnáról.
> > > > Rajong a Századvég, keresztnevén köszönti a színésznőt.

> > > > Ady viccesen prózában emlegeti a vidéki lapok szenzációját,
> > > > K. M-hez fog férjhez menni, ami pletyka, de érti a tréfát,
> > > > Már nem „égben kötött”, hanem „légből kapott” e házasság.

> > > > Tapsorkán és virágzápor, operett és dráma,
> > > > A függöny előtt és a függöny mögött,
> > > > Jászkisér és Budapest dalodat ma is várja.

> > _

> > illusztráció:
> > Pálfy Margit színművész két oldalas levele Utasi Hajnalkához

> > > VISSZA A TARTALOMJEGYZÉKHEZ