# Utasi Hajnalka - "Szentjános bogár"

Mátra I.

> > > Állani némán, mint a Mátra,
> > > Nem nézni előre, se hátra.
> > > Nem erőlködni befelé sem,
> > > Csak bámulni a létezésen.
> > > (Sík Sándor, a Mátra költője)

> > > Áldott légy Uram,
> > > S minden alkotásod
> > > Legfőképpen Urunk-bátyánk
> > > A Nap.
> > > Aki a nappalt adja,
> > > És aki ránk deríti
> > > A Te világosságod
> > > És szép Ő és sugárzó.
> > > Nagy ragyogással ékes
> > > A Te képed fölséges.
> > > (Naphimnusz – Mátraháza)

> > > Heves és Nógrád ölel cyrano-i karjaival
> > > Az idő fellegekbe burkol, mutatója megáll.
> > > Fiad, a Kékes, égbe tör,
> > > Glóriát emel fodros nadrágszárú vulkáni koszorúd fölé.

> > > Dús keblű szikláid mentén
> > > Flóra és Fauna szerelmesen évődik,
> > > Moha tapintású, kristálycseppes forrásokkal
> > > Lejtik a Szférák zenéjét.

> > > E hangulatra báli ruhaként omlik
> > > Fenyő, bükk, gyertyán, tölgy tavaszkoronája,
> > > Az évszakok bölcsője és temetője:
> > > A Természet öröklét-virága.

> > > Mint Shakespeare színdarabjaiban a színész
> > > Úgy viseli itt a K(k)or jelmezét a Múzsa.

> > > VISSZA A TARTALOMJEGYZÉKHEZ