# Utasi Hajnalka - "Szentjános bogár"

Nihil admirari...*

> > > Torony vagyok, lábam mérföldkő,
> > > Dobd csak rám metsző pillantásod,
> > > Nem tántorít!
> > > Szilárd Énem
> > > Átfúródik saját elméden és
> > > Kiröhög!
> > > Állj távolabb!
> > > Válj nevetségessé Magad előtt!
> > > Édesapámra alulméretezett kritikáddal
> > > Sötét mocskot lódítottál,
> > > Lelkemről még most is vakargatom élét.
> > > Kapálózol? Szenvedsz?
> > > Ne aggódj,
> > > Szavaid itt kóvályognak füleimben.
> > > Megjegyeztem, mint a befejezés
> > > Tanulságot vontam le, és
> > > Köszönöm!
> > > Erős szikla, bérc nőtt belőlem.
> > > Ott magasodom Édesapám körül.
> > > Önkritikátlan gondolkodásod,
> > > Beteg köpködésed nem érheti.
> > > Számomra súlytalan-láthatatlan lettél.
> > > Támaszod megszűnök lenni.
> > > Nem kívántam, de látom, amint
> > > Saját tükörképed elnyúlt grimaszt ölt, és
> > > Mérhetetlen gőgöd lezser mozdulattal
> > > Arcul csap!

> > > * Nihil admirari: Boling-broke lord (1678-1751) angol államférfi, író volt. Mint kegyvesztett miniszter Franciaországba menekült. Az ő jeligéje volt, jelentése: semmin se csodálkozzál.

> > > VISSZA A TARTALOMJEGYZÉKHEZ