# Utasi Hajnalka - "Szentjános bogár"

Ajánlás

> Utasi Hajnalka kísérletező kedvű és hajlamú, ugyanakkor elkötelezett beállítottságú alkotó. Útkeresésére jellemző a poétikai sokszínűség, a racionális elemek és kifejezésmódok keveredése az archaikus megjelenítéssel. Elkötelezettsége elsősorban a költészet szabadságára és egyéniességére fókuszál. Mind témaválasztásaiban, mind azok megformálásában Utasi Hajnalka hús-vér ember, aki nem tud és nem is akar kitérni a mindennapok megszólításai elől, ugyanakkor szívesen tekint vissza a múlt példaképeire, s különösképpen a szűkebb pátria, a Jászság és Jászberény hagyományainak, emlékeinek bemutatására. Ez a szinte dokumentalista szemléletmód és költői attitűd alkotóként helytörténészi, helytörténészként költői jelleggel ruházza fel.
> A szerző önálló kötete mellett egyre több gyűjteményes antológiában kap helyet, az elmúlt évben például olyan szerzők társaságában jelent meg az „Üzenet társainak” c. kötetben, mint Faludy György, Baranyi Ferenc, Polner Zoltán, Takács Tibor, Pintér Lajos stb.
> Utasi Hajnalka persze nem elégedik meg az írással, mely számára is mindenek felett álló, hanem többek között részt vesz a nemzetközi Írószövetség munkájában és a jászsági alkotók baráti körének tevékenységében is. Ezek a tennivalók, s a belőlük fakadó élmények újabb intuíciók számára az alkotás folyamatában.

> Csongrád, 2005. október 8.

> Góg János
> Juhász Gyula-díjas költő
> a Magyar Köztársasági Érdemrend Lovagkeresztjének kitüntetettje

VISSZA A FŐMENÜHÖZ