# Utasi Hajnalka - "Szentjános bogár"

Déryné Széppataki Róza
/Virág és csillag; Csillag és virág/

> > > Ott született, hol hangjegyekkel
> > > Szárnyalt a patikaszag.
> > > A rőt veres haj észrevétlen
> > > Az évek loknijába gyűrűzött, miközben
> > > Frigyre lépett a büszke „herceggel”:
> > > A s z í n é s z e t t e l.
> > > Erős szellemiség, virtuóz hang
> > > Szökkent belőle a magyar
> > > Égre - útra
> > > Porosan életszagú romantikával
> > > Petőfi négyökrös szekerén.

> > > Nyugovóra nem tér.

> > > Minden évben, böjt idején
> > > A színművészet üstököse
> > > Az eltemetett kőkereszt tövénél
> > > Fénycsóvát strimflizik
> > > Fénylő-arany fonallal,
> > > Végigkígyózik
> > > Újra és újra a jászberényi utcákon,
> > > A kottákról hanggá eszmél a széles skála,
> > > A dallamok forgószeléből
> > > Thalia kozmoszi karja emeli
> > > Múlandóságunk fölé: a Magyar Virágot.

> > > VISSZA A TARTALOMJEGYZÉKHEZ