# Utasi Hajnalka - "Szentjános bogár"

Dans Macabre*

> > > Életköröm szeletekben
> > > szemöldökét szűkre húzva
> > > csapkodva kapálózik
> > > terül
> > > a hallgatag-jajtalan
> > > s e m m i b e

> > > Érzésem tükre
> > > párás
> > > foncsora
> > > csorba
> > > párnadobja dalol
> > > fülemben

> > > Múlik gúnyom
> > > Hányingere
> > > gyógyszere a közöny
> > > közömbös
> > > ösztön ördöge
> > > néma

> > > Életköröm bölcs tövekben
> > > félelemtől nem tüzelve
> > > áttetsző örömben
> > > labdázik
> > > égi csodák
> > > szinterén

> > > Szerelmem őrjít
> > > ölel
> > > duzzog-vacog
> > > perzsel
> > > a valóság fintorán

> > > Könnyem mosoly
> > > mosolyom könny
> > > organza
> > > sálat köt a logika
> > > karcsú
> > > nyakába

> > > Életem, a halálom!
> > > Halálom, az életem!
> > > Nem egyedül járom!
> > > A Dans Macabre:
> > > Jóbarátom!

> > > * haláltánc

> > > VISSZA A TARTALOMJEGYZÉKHEZ