# Utasi Hajnalka - "Szentjános bogár"

Spanyol fantázia
(Osváth Miklós festőművészhez)

> > > Hallgatag-beszédes kicsiny város utcáin,
> > > Lomha, nehéz testű hőség sétál, és
> > > Elheveredik a déli sziesztában.

> > > Lágy mályvából rózsaszínbe búvó
> > > Virágpalást omlik alá gyöngyfüzér tincsként
> > > A kapualj finoman ívelt, alabástrom vállára, mint
> > > Szolid loknifürtök tapintásra, illatozásra várva.

> > > Fönn a fasor bujából érett zöldbe fordul,
> > > A tenger fodra néma,
> > > A sós vizű szörny piheg, nem mozdul.

> > > Csöndes mediterrán hangulat,
> > > Az idő mutatója megállt.
> > > Merész és pasztellszínek között
> > > A házak puritán fehér házi kápolnák.

> > > Hallgatag-beszédes kicsiny város utcáin,
> > > Lomha, nehéz testű hőség sétál, és
> > > Elheveredik a déli sziesztában.

Osváth Miklós: Spanyol fantázia

> VISSZA A TARTALOMJEGYZÉKHEZ