# Utasi Hajnalka - "Szentjános bogár"

Az idei első hó...
(Hol van már a tavalyi hó?)

> > > Cudar szél borzolja
> > > Haját és köpönyegét.
> > > Belopózik,
> > > Surrog
> > > Sistereg
> > > Az ablakszárnyak között.
> > > Pörög, forog, dúl!
> > > Telhetetlen sietségében
> > > Ruhája szeglete
> > > Beleakad
> > > A barnuló lombkoronába.
> > > Levelek, ágak, gallyak
> > > Szakadnak az ütközetben,
> > > Vastag élőszőnyeget
> > > Szőve
> > > A fakadó gyásznak.
> > > Lám Fagypont Úr és
> > > Balzsamos kísérete is érkezik:
> > > Hópillangók kelnek ki
> > > A kristálydunnából, s
> > > Kacagva, ugrálnak
> > > Siklanak tova
> > > A Horizont csúszdájáról.
> > > Láthatatlan kéz mutatja sötét
> > > Lucsokba vesző útjukat.
> > > Sorsuk beteljesül:
> > > Titkuk feledésbe olvad.

> > > VISSZA A TARTALOMJEGYZÉKHEZ