# Utasi Hajnalka - "Szentjános bogár"

"Március 15.!"

> > > Kabátom gallérján nem rügyezik kokárda.
> > > Lobogónk három igaz színe belül táplálja
> > > Nemzetünk 12 pontjának Szellemét.
> > > Nagyjaink forradalmát-szabadságharcát
> > > Odvas-rút pókháló lepte be.
> > > Ki a megmondhatója meddig tart
> > > Csipkerózsika álma?

> > > Évente egyszer ünneplünk,
> > > Emlékezünk, koszorúzunk...,
> > > Kútbaeső „nagy” szavakkal, kihúzott derékkal,
> > > Jól nevelt emberek gesztusával.
> > > Küldetésünk az eljövendő 364 nap és
> > > Több emberöltő, hogy merjünk
> > > Felnőni az „Ifjak” tudatához,
> > > Nemzetünk és kultúránk tartó pilléreihez!

> VISSZA A TARTALOMJEGYZÉKHEZ