# Utasi Hajnalka - "Szentjános bogár"

Kalapján emel egy keveset...
(József Attila 100. születésnapjára)

> > > > Keményített lepedők
> > > > csüngnek
> > > > gőzölögve emelkednek
> > > > szállnak

> > > > Vak homályban reszket a padlás.
> > > > Munka, éhgyomor, fa- és szénlopás.
> > > > Karácsony anyát temet, halála lámpás.

> > > > Az élet inas keze folyton megint:
> > > > Fiam! Ez nem vers! Istenkáromlás!
> > > > Isten, a Mennyből nem fedd, kacsint.

> > > > Csoda verselő, ki az árvák magányán
> > > > remeg.
> > > > Ír, viaskodik a kor elégedetlenségén
> > > > remeg.

> > > > Szólj, harcolj „soha nem volt Pista”!
> > > > Attila vagy, a vers koronás királya!
> > > > Sorsod a penge élén megél - remél.
> > > > Tiszta szívvel káprázik a zakatolás.
> > > > A rakodópart alsó kövén a súlyos
> > > > ars poetica kalapján emel egy keveset,
> > > > keményített lepedők jelennek meg felette

> > > > csüngnek
> > > > gőzölögve emelkednek
> > > > szállnak keblükön

> > > > József Attilával

> > > > Ezt a verset meghallgathatja Pintér Lilla előadásában (MP3)
> > > > MEGHALLGATOM

> > > > VISSZA A TARTALOMJEGYZÉKHEZ