# Utasi Hajnalka - "Szentjános bogár"

Várlak...

> > > Várlak, míg az idő kulcsa fordul a zárban.
> > > Várlak, míg gondolatod visszatér heves távlatokból
> > > A biztonságot nyújtó
> > > Saját magunkkal táplált
> > > „Ezer arc” feliratú világba.

> > > Várlak, míg két keréken begördülsz,
> > > Szívem minden dobbanása,
> > > Halkan koptatja az aszfaltot.
> > > Éveket öregbít lelkemen az aggódás.

> > > Kék sisak, zöld gumi, és
> > > Ereimben újra ifjontian szökik a vér!
> > > Várlak, pedig csak néhány percre zársz el magadtól.
> > > Nem szerelem ez! Több!
> > > Magasabb rendű, szellemű kötelék.

> > > Ha távol vagy
> > > Bennem ugyanaz hullámzik:
> > > Feszültség, erő, fájdalom, diadal, jókedv, és
> > > Harcolok Érted belső akaratommal.

> > > Leírom, bár Kedvesem Te ezt úgyis tudod:
> > > Harmadik szemem védelmet nyújt utadon!

> > > VISSZA A TARTALOMJEGYZÉKHEZ