# Utasi Hajnalka - "Szentjános bogár"

Hullalidérc

> > > A világba be-bekopogtat a háború
> > > Ifjonci hőtől tüzelt arcú indulata
> > > Kopp – Kopp
> > > Nem akarom beengedni
> > > A hulla lidércet!
> > > Kopp – Kopp - Kopp
> > > Csak olvastam, hallottam az
> > > Igaz és gazságos harag-pokolról,
> > > De így sem tudom magamba szívni
> > > A krákogó stratéga szivarfüstjének
> > > Parázs mérgét.
> > > Kopp – Kopp – Kopp – Kopp
> > > Egyre zaklatóbb, fenyegetőbb
> > > A hangod Uram!
> > > Hé, Európánk!
> > > Itt veri az ajtót a láncra vert,
> > > Féken tartott vad
> > > Harácsoló szörny!
> > > Durr – Durr – Kopp – Kopp
> > > Ha elszabadul odatörli ragacsos
> > > Lábát, hol gyerekek, asszonyok, öregek
> > > Remegve zokognak, s
> > > Mi hisszük: Irak messze van.
> > > A háború - terror; a terror – háború,
> > > Ki merne köztük különbséget tenni?
> > > Durr – Durr – Reccs
> > > Rázzátok le végre fejetekről
> > > A csörgősipkát, nem korona az!
> > > Engedjétek szabadon a
> > > Pandora szelencéjébe zárt
> > > Remény-szagú békét!
> > > Ő is kopogtat, de nem
> > > Durván, erőszakos habzó szájjal.
> > > Fülekben dobol, szívekben ver.
> > > Halld! Ne légy süket!

> > > VISSZA A TARTALOMJEGYZÉKHEZ