# Utasi Hajnalka - "Szentjános bogár"

Előszó

> A kötetben ötven gondolat, 50 alkotásképben érlelődik gondolati egésszé.

> A kötetben éltre kel Lehel vezér, szigorú rendben felsorakoznak Árpád fejedelem vigyázói. Március szelleme, 1956 és Recsk „barakkja” örök feladatot, küldetést közvetít. Petőfi négyökrös szekerén dalol a magyar virág, Déryné Széppataki Róza és Küry Klára üzen Jászkisérről, míg Balassi Bálint reneszánsz szerelmi lírája kalandozásra invitálja az Olvasót. Bemutatom a Mátra fodros nadrágszárát, s az Olvasó fülében újramorajlik az Őstorok. A dubrovniki béke napsugár orcáját fordítja felénk, és dörgedelemként csattan III. Tuthmószisz fáraó haragja. Fejemből hullalidérc kopogtatását űzöm, és a pillanatot exponálom. Családtagjaimat szívből köszöntöm. Régi fényképről előhívom Tatát és Bobi kutyát, és eleven évszakokat, angyaltükörképet ecsetelek a sorok közé.

> Keresem a lajtorját, kutatom az „ószagút”, és nézek magamba. És „hiszek egy Istenben”, a jóban, a szeretetben, a békében, a szabadságban, a szülőföldemben, a hazámban!

> Ötven vers, ötven apró fénypontból született szentjános bogár...,

> a szerző ajánlásával.

> Kérem, fényét ne fújja el, és szárnyát ne szegje a „lámpás bogárnak”!

> Utasi Hajnalka

> _

> illusztráció:
> Szikszai Ilka verse Utasi Hajnalkához

VISSZA A FŐMENÜHÖZ