# Utasi Hajnalka - "Szentjános bogár"

Halottak napja

> > > A gyertyák, mint aranyló
> > > léleklángok
> > > imbolyognak;
> > > elnyúlt árnyát vetítik az
> > > éjszakának.
> > > Gyengéd-ölelő hangon
> > > szólongatják
> > > az eltévedt szellem-emlékezetet:
> > > gyere gyere mi várunk várunk...
> > > Halottak Napja van.
> > > Szemem tükrében
> > > Langy fények bólogatnak
> > > eltávozott szeretteim
> > > kedves alakját felöltve.
> > > Olyan megható és hangtalanul
> > > nyugodt a temető,
> > > hol a hamv nyugszik,
> > > de a lélek örökéletű.
> > > Szeretteim!
> > > Itt benn
> > > mindennap
> > > mécsest gyújtok üdvötökért, és
> > > holtomiglan hordozom,
> > > vigyázom léleklángotok.
> > > Egyszer, ha eljő az én időm,
> > > talán
> > > majd nekem is
> > > megőrzi valaki az
> > > Örök Világosságot.

> > > VISSZA A TARTALOMJEGYZÉKHEZ