# Utasi Hajnalka - "Szentjános bogár"

Katicabogár tetem a narancssárga pléd alatt
(pillanatkép)

Barátnőmnek, Szebeni Editnek

> > > A nap már csak fénysugárként
> > > Támaszkodott be az ablakon.
> > > Ültünk nálatok, az erkélyes szobában.
> > > A hideg tűszúrásai elől
> > > Narancssárga plédbe bújtattuk lábunkat.
> > > Emlékszel?

> > > Lelkesen és olykor hevesen
> > > Gesztikuláltuk életünk epizódjait.
> > > A gőzölgő csipkebogyó teától,
> > > Arcom és kezem piroslott.
> > > Párbeszédünk szemcséi nem pörögtek le
> > > Az idő monológján, mint pillanat a homokórán.

> > > A felvonások színészei megelevenedtek,

> > > Kellemes társaságuk fesztelenül
> > > Összevegyült barátságunkkal, miközben
> > > Váratlan-véletlenül felfedezted, amint a
> > > Narancssárga pléd szemfedele alatt egy katicabogár tetem
> > > A nyár ábrándjával a telet zavarba hozta.

> > > VISSZA A TARTALOMJEGYZÉKHEZ