# Utasi Hajnalka - "Szentjános bogár"

2005

> > > > Harcolj magad!
> > > > Átkozott panasz!
> > > > Nyájasan fertőz
> > > > Temérdek kacat.

> > > > Rendem kudarc.
> > > > Elveim keresztjén
> > > > Véres szánalmam
> > > > Tréfálkozó gaz.

> > > > Butít, mar, sebez,
> > > > Minden bensőt kikezd.
> > > > Sebeimre jeltelen hajnal
> > > > Borul szennyes zajjal.

> > > > Hitetlen, lidérces lék.
> > > > Messze kerüld peremét!
> > > > Cinkosan őrlő gépezet
> > > > Egyen-szellembe szüli lelkedet.

> > > > Értéktelen álarc.
> > > > Semmiből óriás.
> > > > Velőmben gyilkol
> > > > Böhőm Góliát.

> > > > Tűnj romlott jelen!
> > > > Ivadékod űzze imádság!
> > > > Értelem szegezze homlokodra
> > > > Bűzlő társadalmunk fejfáját.

> > > > VISSZA A TARTALOMJEGYZÉKHEZ