# Utasi Hajnalka - "Szentjános bogár"

Lajtorja...

> > > > Labirintusban születtem.
> > > > Nyugalma otthonom.
> > > > Bejártam fondorlatát,
> > > > Fonalam elfogyott.

> > > > Minotaurus testvére lettem.
> > > > Utunk közös, vágtatunk.
> > > > Együtt szeljük e bús kort,
> > > > Kavarjuk a nyúlós port.

> > > > Keressük az ószagút,
> > > > Az oltalmazó lajtorját.
> > > > Jákob, miért nem szólsz?
> > > > Hangod lenyelte a múlt.

> > > > Szélmalomharcot vívunk,
> > > > Pedig csak szolgálók vagyunk.
> > > > Mivé lett a világ? Vagy ezzé vált?
> > > > Nem, Emberek! Mi változtattuk át!

> > > > Vissza hát Társam!
> > > > Növesszük szárnyainkat újra!
> > > > Vissza az eredethez,
> > > > Tűzön-vízen, égen-földön át!

> > > > Meneküljünk Testvér!
> > > > Csonka itt hely, mi igazaknak jár!
> > > > Az állandóság isteni labirintusa
> > > > Oltalmazzon mindenkit tovább!

> > > > VISSZA A TARTALOMJEGYZÉKHEZ