# Utasi Hajnalka - "Szentjános bogár"

Jász-ereklye
(Lehel monda)

> > > Országunk és Jászföld becséről
> > > Hősi-ősi monda járja,
> > > Megigézte Anonymust
> > > Bevétetett a Bécsi Képes Krónikába,
> > > Petőfi Sándor tollától újra dalra fakadt.
> > > 955 évet írt a kalendár,
> > > A magyar németföldet dúlta,
> > > A szép reményt Augsburg hidegen csitította.
> > > Vérzett szörnyen Lech mezeje,
> > > Hadjaink nyakát német keze, gyilka szorította.
> > > Hullott a vér,
> > > A könny,
> > > A magyar.
> > > A két magyar vezér Lehel és Bulcsú is
> > > Császári igába esett, kiket a császár elővezettetett, s így szóla:
> > > „Válasszatok magatoknak halált, amilyent akartok.”
> > > Lehel vezér felelt:
> > > „Hozzátok ide a kürtömet, előbb megfúvom, aztán válaszolok.”
> > > A válasz keményen szakította be a császár
> > > Koronás homlokát,
> > > S indította őt hosszú túlvilági útra.
> > > Lehel ezután a régi magyarok hitével szólt:
> > > „Előttem jársz, és szolgám leszel a másvilágon!”
> > > Nincs vége még a kürt történetének.
> > > Feltűnik, mint hatalmi jelvény,
> > > Ivókürt a jászkapitányok övén.
> > > Kossuth Lajos jászberényi látogatásakor
> > > Csodálattal nézett rá,
> > > A Lehel kürt füleinek hallatta újra dallamát.
> > > A XVIII. század és napjaink „Jász-kürt”-nek nevezi.
> > > Gondolatom ez ellen harcol,
> > > Szívemnek ereklyénk, Lehel kürtje marad
> > > A magyar vezéré,
> > > Kinek a német császár
> > > A túlvilágon szolgálója maradt!

> VISSZA A TARTALOMJEGYZÉKHEZ