# Utasi Hajnalka - "Szentjános bogár"

„Második Halál”
(III. Tuthmószisz haragja.*)

> > > Szellemünk menedéke a test.
> > > Hol rejtőzöl mostohaanyám?
> > > Gondolatom szétmarod gőgöddel.
> > > Neved, képmásod pusztuljon!
> > > Létezésed minden teremtő bizonysága
> > > Hulljon
> > > Az Univerzumba,
> > > Faljon fel a rettegett „Második Halál”!
> > > Áhított örök léted
> > > Ne szolgálja kép - név – emlék!
> > > Lelked szálljon alá
> > > Az idő kegyéből a
> > > Teljes és végleges
> > > Mindörökre feledés tisztátalan homályába.
> > > Bűnhődj gyámom, Szenenmut szeretője.

> > > Isteni öklömmel lerombolom dicsőséged pilléreit:

> > > Kitöröllek Egyiptom történetéből!

> > > * Hatsepszut III. Tuthmószisz nevelőanyja volt. Először régensként, majd „fáraóként” kormányozta Egyiptomot, megfosztva évekre mostohafiát a kormányzástól. Az ókori Egyiptomban a legszigorúbb büntetésnek számított, ha valakit „totális feledésre” ítéltek: nevét kitörölték a feliratokból, építményeit, szobrait ledöntötték, stb. Az ókori egyiptomiak ezt nevezték „Második Halálnak”: a büntetett személy a „kitörléssel” elvesztette az öröklét nyugalmát, örömét.

> VISSZA A TARTALOMJEGYZÉKHEZ