# Utasi Hajnalka - "Szentjános bogár"

Kortalan és nemtelen
Kedvesemnek, nemcsak 7. házassági évfordulónk ürügyén

> > > > Neked küldtek.
> > > > Hozzád jöttem.
> > > > Vártál.
> > > > Szemedbe
> > > > Az angyalok sóhaja
> > > > Költözött.

> > > > Hitted
> > > > Már beteljesült
> > > > Boldogságod.
> > > > Táncában
> > > > Elmerülve
> > > > Vártál.

> > > > Most kétely ül
> > > > Szádszegletében.
> > > > Várod – keresed
> > > > A névtelent,
> > > > A jót, az egyetlent,
> > > > A felszabadítót.

> > > > Hozzád jöttem.
> > > > Én vagyok a lelkedből
> > > > Született barát,
> > > > Az Isten tollából
> > > > Megszemélyesült gondolat,
> > > > Ki kortalan és nemtelen.

> > > > Szárnyaim tiszta
> > > > Jövőt nyitnak.
> > > > Nem látod.
> > > > Érzed,
> > > > Megéled
> > > > Halványkék illatom.

> > > > Most indulok, mert hívnak.
> > > > Álmaidban ébrenlét leszek.
> > > > Mosolyodban testnélküli
> > > > Vágy,
> > > > A sors bolondja:
> > > > Napvirágok őrzője, titkaid angyala.

> > > > VISSZA A TARTALOMJEGYZÉKHEZ